《集贤鬓 偶简旧寄词有感，和柳屯田韵》
清代·邹祗谟

重帘小阁关心事，绿遍萱丛。旧时相逢未嫁，冷落金虫。

去后千时梦忆，重逢瞥见姿容。人间辛苦都尝遍，灯前拥髻愁浓。

算只玉钗恩重，留结表心同。年来敢道宋家东。何计决芳悰。

悔教端阳一别，直恁匆匆。玉冷环留脆碧，香消枕腻残红。

纵眼前有人欢笑，才时首便自忡忡。肠断萧娘一纸，何必怨君终。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。